‫- רומא, איטליה‬ ‫13 במאי, 1981 -‬
‫רציתי להותיר חותם על ההיסטוריה, ואז ללכת.‬
‫הייתה לי מחשבה לירות במלכת אנגליה.‬
‫היה את רייגן, אבל הוא כבר נורה.‬
‫אז היחיד שנשאר היה האפיפיור.‬
‫אל תפחדו.‬
‫- חדשות "וורלד אובר" -‬
‫אל תפחדו.‬
‫פתחו את לבכם. פתחו את לבכם לישו.‬
‫בכיכר פטרוס הקדוש‬ ‫בקריית הוותיקן הוא הופיע באופן קבוע‬
‫בפני אינספור אלפי מאמינים.‬
‫כאן ובמסעותיו הרבים בחו"ל,‬ ‫הוא דוחה את אמצעי האבטחה‬
‫נדחק במרחק נגיעה מהאנשים שהוא אוהב.‬
‫כוונתי הייתה להרוג את האפיפיור ולהתאבד.‬
‫זו הייתה התוכנית המדויקת שלי.‬
‫אני זוכר הכול.‬
‫- CIA -‬
‫- מסווג -‬
‫- סיפורי ריגול -‬
‫- מזימת ההתנקשות באפיפיור -‬
‫- כיכר פטרוס הקדוש, הוותיקן, רומא‬ ‫13 במאי, 1981, 16:30 -‬
‫אני זוכר את ה-13 במאי.‬
‫כשהתעוררתי,‬
‫הלכתי לפיאצה רפובליקה.‬
‫אכן, זה היה יום קיץ.‬
‫היו עשרות אלפי אנשים.‬
‫הייתי כמו תייר.‬
‫התקרבתי לאובליסק‬
‫ושוטר בבגדים אזרחיים ניגש אליי.‬
‫הוא הסתכל עליי למשך כמה דקות.‬
‫הסתכלתי עליו,‬
‫ואז הוא הלך.‬
‫אני שומע את ההמולה הזאת,‬
‫"יחי האפיפיור!"‬
‫כוח כלשהו, בלתי מוסבר, משך אותי קדימה.‬
‫היו כל כך הרבה אנשים שצעקו,‬
‫"יחי האפיפיור",‬
‫וכך, לאחר הסיבוב הראשון של האפיפיור,‬
‫היה בלתי אפשרי לעשות דבר,‬ ‫כי הייתה שם ילדה שחסמה את הגישה אליו.‬
‫היה יכול להיות נורא לירות בה.‬
‫ואז הוא עשה סיבוב נוסף,‬
‫ומה שכבר נכתב אכן קרה.‬
‫אני בטח הייתי יורה עוד…‬
‫אבל הדבר המדהים הוא שהאקדח נתקע.‬ ‫אחרי שתי יריות, היה מעצור באקדח.‬
‫אני זוכר איך היונים…‬
‫- סטניסלב דז'יוש‬ ‫ארכיבישוף קרקוב -‬
‫התעופפו בבהלה,‬
‫ואפשר היה לראות שהאפיפיור נחלש.‬
‫הבנו שהוא נפצע, והוא התמוטט לצד אחד.‬
‫אחזתי בו ושאלתי אם הוא סובל מכאבים.‬
‫הוא אמר שכן, והצביע על המקום.‬
‫הקליע חדר את כל גופו,‬
‫הוא נפל על הקרקע מולי, ביני לבינו ברכב.‬
‫אחרי שהאקדח נתקע,‬
‫הפלתי אותו ומישהו תפס אותי.‬
‫יד חזקה.‬
‫גיליתי שזו נזירה, לוסיה.‬
‫התחושה הייתה שהעולם עצר מלכת.‬
‫- הפוליקליניקה אגוסטינו ג'מלי -‬
‫- ביה"ח המלכה מרגרט -‬
‫מצב האפיפיור יוחנן פאולוס משתפר בעקביות,‬
‫אך הוא טרם יצא מכלל סכנה.‬
‫ההתאוששות לאחר הניתוח‬
‫של יוחנן פאולוס השני הסתיימה, למרבה המזל.‬
‫האיברים והמערכות שלו פועלים כרגיל.‬
‫- סופיה, בולגריה‬ ‫כיום -‬
‫אני עיתונאית ממוצא בולגרי.‬
‫- רומיאנה אוגרצ'ינסקי -‬
‫אני מטפלת בתיק הזה כבר עשר שנים.‬
‫התעניינתי במתקפה נגד יוחנן פאולוס השני‬
‫מייד לאחר נפילת חומת ברלין.‬
‫הממשלה החדשה שנבחרה‬ ‫באופן דמוקרטי בבולגריה, החליטה,‬
‫לבקשת ארצות הברית,‬
‫לפתוח בחקירה חדשה‬ ‫של ניסיון ההתנקשות ביוחנן פאולוס השני.‬
‫מהר מאוד, אחרי מעצרו בכיכר פטרוס הקדוש,‬
‫אלי אג'ה מוצג בפני השופטים.‬ ‫מתקיימת חקירה מהירה מאוד.‬
‫הוא אומר שהוא פעל לבד.‬
‫נערך משפט מהיר למדי,‬
‫שבו הוא נידון למאסר עולם.‬
‫מהמט אלי אג'ה נמצא‬
‫אשם בפשעים‬
‫ונידון למאסר עולם.‬
‫המתקפה נגד יוחנן פאולוס השני,‬
‫מדיפה ריח של קנוניה,‬
‫יש ריח של ריגול סביב כל העניין,‬
‫- המזימה להריגת האפיפיור -‬
‫מה שאכן עניין אנשים רבים.‬
‫אבל אם יש כל כך הרבה קנוניות,‬
‫זה גם בגלל שהרבה שירותים חשאיים‬
‫היו מעורבים בתיק הזה,‬
‫וזה המקרה הסמלי ביותר‬ ‫של תקופת המלחמה הקרה.‬
‫- תאוריית הזאבים האפורים -‬
‫זאב בודד זה מושלם,‬
‫כי הוא לא יכול להיות‬ ‫קשור לארגון כמו "הזאבים האפורים",‬
‫שהוא פשיסטי, פושע וקשור למאפיה.‬
‫הזאבים האפורים שהיו, אפשר לומר,‬
‫לאומנים, רצו להשיב‬
‫אחדות טורקית בינלאומית.‬
‫מנהיג המפלגה,‬
‫אלפארסלן טירקש, שנקרא‬ ‫גם "המנהיג", "הפיהרר",‬
‫שיתף פעולה עם הגסטפו‬ ‫בתקופת מלחמת העולם השנייה.‬
‫זה הפך את הזאבים האפורים לסוג של‬
‫אלכימיה בין לאומיות טורקית,‬
‫דעות ימניות קיצוניות,‬ ‫דעות פשיסטיות ונאציות,‬
‫עם האמונה שיש צורך‬ ‫לשמור על גזע טורקי טהור‬
‫ולהיפטר מכל אלה שהיו כורדים,‬
‫ארמנים או נוצרים, כי יש להם דת אחרת.‬
‫בטורקיה הייתה אפשרות למהפכה קומוניסטית.‬
‫היה הכרחי לעצור אותם,‬
‫תוך שימוש באמצעים‬ ‫טובים או רעים, כולל התנקשויות, רציחות.‬
‫וכך הזאבים האפורים נוצלו לצורך פשעים אלה.‬
‫למעשה, הם היו מועסקים ע"י ה-CIA‬
‫במלחמה בקומוניזם.‬
‫הזאבים האפורים היו אלה ששימשו‬
‫ברשת "סטיי ביהיינד" בטורקיה.‬
‫מבצעי "סטיי ביהיינד"‬ ‫התחילו בסוף מלחמת העולם השנייה‬
‫ביוזמת ארצות הברית והפנטגון,‬
‫בחסות נאט"ו.‬
‫העניין היה ליצור‬
‫רשת של חוליות רדומות סודיות במיוחד‬
‫מקבוצות ימניות קיצוניות ואלימות‬
‫בכל רחבי המדינות החברות בנאט"ו,‬
‫לגייס צעירים ולאמן אותם,‬
‫והיה אפשר להשתמש בהם‬
‫במקרה שברית המועצות‬ ‫תנסה לפלוש שוב לאירופה.‬
‫הטורקים הצעירים האלה,‬ ‫עד ששמם נעשה בלתי חוקי,‬
‫קוראים לעצמם "הזאבים האפורים".‬
‫ויש קשר, אם כי עקיף,‬
‫בין טירקש לבין האיש‬ ‫שניסה להרוג את האפיפיור.‬
‫- מלטיה, טורקיה -‬
‫תמיד הייתי, אפשר לומר,‬
‫בצד של מעמד הפועלים,‬
‫כי אני בא ממשפחה של איכרים, פועלים.‬
‫בשכונה, במקום בו הוא משחק ולומד בבית הספר,‬
‫הוא פוגש, כילד, את חברו, אוראל צ'ליק,‬
‫שיישאר חברו לאורך כל חייו.‬
‫יחד הם גם יגלו‬ ‫את האידאולוגיה של הזאבים האפורים.‬
‫אלי אג'ה בקרוב יתפרסם על ביצוע התנקשות‬
‫בהוראת הזאבים האפורים, הריגת העורך הראשי‬
‫של העיתון הליברלי "מילייט", אבדי איפקצ'י.‬
‫אחרי אותה תקופה‬ ‫הקריירה האמיתית שלו כטרוריסט החלה.‬
‫הגעתי לכלא הצבאי קרטל.‬
‫היה בלתי אפשרי לברוח משם‬
‫בלי עזרה מבפנים.‬
‫מישהו עשה את זה בשם האהבה לזאבים האפורים.‬
‫היה עליי אקדח כשברחתי.‬
‫הייתי נחוש.‬
‫אם משהו יקרה, היו לי 14 כדורים.‬
‫הייתי הורג כל מי שיהיה בדרכי, ואז את עצמי.‬
‫הוא פשוט יצא מהכלא כשהוא מחופש לסוהר.‬
‫החברים שלו, הזאבים האפורים‬ ‫ואלה שעוזרים לזאבים האפורים,‬
‫נתנו לו את מה שהוא היה צריך.‬
‫הוא עבר ארבע דלתות, ארבעה מחסומים.‬
‫חברו הוותיק, אוראל צ'ליק,‬ ‫היה בחוץ וחיכה במכונית.‬
‫הוא נכנס ונסע משם.‬
‫- איסטנבול, טורקיה, נובמבר 1978 -‬
‫- אוראל צ'ליק‬ ‫חבר הזאבים האפורים -‬
‫אני הוצאתי את אג'ה מהכלא, ואז ברחנו.‬
‫לאחר מכן כתבנו‬ ‫את מכתב האיום ליוחנן פאולוס השני.‬
‫העיתון "מילייט" מפרסם‬ ‫את המכתב של אלי אג'ה,‬
‫בו כתוב בבירור,‬
‫"נמלטתי מהכלא כדי להרוג את מנהיג הצלבנים,‬
‫"האפיפיור יוחנן פאולוס השני,‬ ‫שמגיע לטורקיה,‬
‫"שבא לדרוך על אדמת טורקיה."‬
‫"אסור שהאפיפיור יבוא.‬ ‫אחרת אני אהרוג אותו.‬
‫"הסיבה היחידה שנמלטתי‬ ‫היא כדי לנסות להתנקש באפיפיור."‬
‫הרעיון לתקוף את יוחנן פאולוס השני‬
‫היה קשור, כמובן,‬ ‫לאידאולוגיה של הזאבים האפורים.‬
‫הם היו משוכנעים שיש לחסל את הנוצרים.‬
‫ומאחר שהוא היה מנהיג הנוצרים,‬
‫האפיפיור, זה לא היה מפתיע‬
‫שהם החליטו לתקוף את יוחנן פאולוס השני.‬
‫- טורקיה -‬
‫כשברחתי, נסעתי לאנקרה,‬
‫ואז נסעתי לארזורום,‬
‫ולבסוף לאיראן.‬
‫חציתי את ההרים לאיראן עם מבריח אלכוהול.‬
‫מהר מאוד, אג'ה חזר לטורקיה.‬
‫- איסטנבול -‬
‫משם, הם ינסו למצוא לו‬ ‫דרכון חדש, זהות חדשה,‬
‫ולארגן את המסע שלו, הפעם לאירופה.‬
‫ואג'ה עבר לראשונה בבולגריה.‬
‫- טורקיה -‬
‫- בולגריה -‬
‫בולגריה היא יעד מעבר,‬
‫דרך כדי להגיע לאירופה.‬
‫אחרי זמן מה,‬
‫מצאתי דרכון טורקי, אותו דרכון‬
‫שהשתמשתי בו ביום ניסיון ההתנקשות באפיפיור.‬
‫באותה תקופה, סופיה‬ ‫הייתה כמקלט לכל מיני סוחרים‬
‫של כלי נשק, סמים, אלכוהול, סיגריות.‬
‫- מלון ויטושה -‬
‫אלי אג'ה דופק על דלת חדר 911.‬
‫במלון יוקרתי בסופיה.‬
‫במלון הזה הוא מתחבר עם טורקים רבים אחרים,‬
‫שהם, בדרך זו או אחרת,‬
‫מעורבים בפרשת המתקפה על יוחנן פאולוס השני.‬
‫הם נתנו לו כסף.‬
‫אה, מלון ויטושה.‬
‫שם פגשתי את עומאר מרסן.‬
‫הוא מסדר אנשים, מבריח, הוא חבר שלי.‬
‫כל השאר הוא בדיה,‬
‫כמו סיפור רומן, נניח.‬
‫- וינה, אוסטריה -‬
‫והוא ייסע לגרמניה כמה פעמים, ולאוסטריה.‬
‫היו חברים רבים‬ ‫מהזאבים האפורים, שבסיסם בווינה.‬
‫הקומנדו התחיל לחפש כלי נשק.‬
‫זה ברור שבהמלצת שירותים חשאיים מסוימים‬
‫הם מופנים לסוחר נשק.‬
‫קנינו את האקדח בווינה.‬
‫למעשה קנינו שני אקדחים,‬
‫ב-2,000 או 3,000 אירו, אני לא זוכר.‬
‫ואז התברר שהוא נאצי.‬
‫סוחר הנשק היה נאצי.‬
‫זה היה צירוף מקרים, כנראה.‬
‫הם קונים ארבעה אקדחים.‬
‫ולא סתם אקדחים. אלה היו בראונינג 9 מ"מ.‬
‫אלה כלי נשק‬ ‫חזקים מאוד שבוודאי יכולים להרוג.‬
‫אלי אג'ה לוקח שניים.‬
‫- וינה -‬
‫- רומא -‬
‫אז חזרנו לרומא.‬
‫ביצענו את המתקפה על האפיפיור.‬
‫- ההשערה של הק.ג.ב. -‬
‫- פאביו מרקזה ראגונה‬ ‫עיתונאי -‬
‫השירות החשאי של ברית המועצות,‬
‫הק.ג.ב, ודאי היה‬ ‫מעורב בניסיון ההתנקשות באפיפיור.‬
‫היה חשש שיוחנן פאולוס השני‬
‫עשוי לתרום לפירוק‬ ‫האימפריה הסובייטית, ברית המועצות.‬
‫כמה שנים לפני בחירתו‬ ‫של יוחנן פאולוס השני, הק.ג.ב כבר צפה‬
‫את בחירתו של קרול וויטילה לאפיפיור.‬
‫יש לנו אפיפיור.‬
‫הקרדינל וויטילה.‬
‫יוחנן פאולוס השני‬ ‫היה האפיפיור הזר הראשון שבא אחרי‬
‫רצף מסורתי של אפיפיורים‬ ‫איטלקיים שנמשך מאות שנים.‬
‫והאפיפיור הזר הזה הגיע ממזרח אירופה,‬
‫בזמנו, תחת השלטון הקומוניסטי.‬
‫ברית המועצות רצתה‬ ‫להשאיר את פולין תחת השפעתה,‬
‫כדי לשמור עליה תחת שליטה.‬
‫אבל יוחנן פאולוס השני‬ ‫העניק אומץ לפולנים, שבמידה מסוימת‬
‫הייתה להם גישה מהפכנית נגד המשטר.‬
‫הם מרדו, ואנחנו יודעים על ההפגנות העצומות‬
‫שאורגנו על ידי "סולידריות", האיגוד הפולני.‬
‫שביתה ארצית, בראשות לך ולנסה,‬
‫טלטלה את פולין עד יסודותיה הקומוניסטים.‬
‫ולנסה וחסידיו זכו בזיכיון מהפכני.‬
‫לראשונה במדינה מרקסיסטית, הממשלה כיבדה‬
‫את זכות העובדים לארגן איגודים עצמאיים.‬
‫וכשיוחנן פאולוס השני נבחר,‬ ‫הק.ג.ב מייד תופס מחסה.‬
‫יש תוכניות ודיבורים על אמצעים‬
‫להתמודדות עם האנטי-קומוניסט האלים הזה,‬
‫דהיינו יוחנן פאולוס השני.‬
‫היו תוכניות לחדור לוותיקן,‬
‫הסתננות לחדרים הראשיים בתוך הוותיקן,‬
‫על ידי אנשים המזוהים עם הק.ג.ב.‬
‫כמובן, כאפיפיור, בהיותו מרכז כוח גדול‬
‫ובעל יכולת להשפיע כמעט על כל העולם,‬
‫זה בהכרח הופך אותך למוקד העניין‬
‫של כל השירותים החשאיים בעולם.‬
‫השנים שלאחר המתקפה‬
‫היו קשות מאוד בפוליטיקה הבינלאומית.‬
‫הוותיקן, באותו זמן, היה מאורת מרגלים.‬
‫מרגלים מכל רחבי העולם.‬
‫היו מרגלים של הק.ג.ב.‬
‫היו מסתננים מהמודיעין הפולני והצ'כוסלובקי‬
‫ומהשטאזי הגרמני.‬
‫היו אנשים מה-CIA.‬
‫בוותיקן, השירותים החשאיים הפעילים ביותר‬
‫בהחלט היו אלה מהמזרח, ממזרח אירופה.‬
‫שמי תומאש טורובסקי.‬
‫אני אל"מ בדימוס‬
‫בשירותים החשאיים הפולניים.‬
‫הייתי בן 20.‬
‫הייתי סטודנט.‬
‫האל"מ קיבל אותי ואמר,‬
‫"אם אתה רוצה לעבוד‬ ‫בשירותים החשאיים הפולניים,‬
‫"אני תומך בך.‬
‫"יש לך 24 שעות להחליט.‬
‫"ותשכח שהפגישה הזאת התקיימה."‬
‫כעבור 24 שעות, אמרתי כן.‬
‫הייתי מספר 10682. כבר קיבלתי פקודות.‬
‫"החלטנו שתיכנס‬
‫"למסדר הדתי הישועי.‬
‫"אתה תפתח קריירה ישועית‬
‫"כדי לגשת למידע אסטרטגי על נאט"ו."‬
‫הם אמרו, "תקשיב.‬
‫"האבות הרוחניים והמוודים‬ ‫מכל השירותים המיוחדים‬
‫"שאחראים לביטחון הבסיסים של נאט"ו באיטליה‬
‫"הם למעשה כמרים ישועים.‬
‫"ואתה צריך להגיע לשם.‬
‫"שם תוכל להשיג מידע‬
‫"שלא ניתן להשיג באמצעים אחרים."‬
‫חשוב לציין שהוא הכיר‬ ‫את יוחנן פאולוס השני עוד לפני שהגיע לרומא,‬
‫כשהוא היה הארכיבישוף של קרקוב.‬
‫לכן היו קשרים בין המשפחות,‬
‫בין משפחתו לבין יוחנן פאולוס השני.‬
‫לכן, בתור חפרפרת,‬ ‫הוא הצליח להגיע לוותיקן ברומא,‬
‫עם המלצה מקרול וויטילה, הקרדינל של קרקוב.‬
‫אבל כאשר ב-1978‬ ‫יוחנן פאולוס השני נבחר לאפיפיור,‬
‫המשימה שלו השתנתה באופן דרמטי.‬
‫כי הפקודות שהתקבלו מאותו רגע‬
‫כיוונו לדעת הכול על יוחנן פאולוס השני,‬
‫שהחיסול הפיזי שלו, כידוע,‬ ‫בהחלט תוכנן על ידי הק.ג.ב‬
‫למקרה שיוחנן פאולוס השני‬ ‫יתערב בתוכניות שלהם.‬
‫טורובסקי נמצא שם‬ ‫כדי להבין מה יוחנן פאולוס השני עושה,‬
‫איך הוא זז, לאן הוא הולך, מה הוא חושב.‬
‫אבל טורובסקי אומר שהוא שם כדי להגן עליו‬
‫ולוודא שהאבטחה חזקה כדי למנוע מתקפה כלפיו.‬
‫כשוויטילה הפך לאפיפיור,‬ ‫המפקדה שלי אמרה לי כמעט מייד,‬
‫"אתה מוכרח לעשות הכול‬ ‫כדי להבטיח את שלומו של האפיפיור."‬
‫לפני המתקפה,‬
‫הסתכלתי על דו"ח משירות המעקב של הוותיקן.‬
‫היו שם דברים חסרי תקדים.‬
‫במהלך דרשת יום רביעי,‬
‫הם היו ליד הרכב, הפופמוביל,‬
‫אבל לא היה‬ ‫אף אחד בתוך הפופמוביל, דבר חיוני.‬
‫חובתם במקרה של מצוקה היא לכסות, בגופם,‬
‫את הדבר שהם צריכים להגן עליו.‬
‫האפיפיור שאל אותי,‬ ‫"תומאש, מה המשימה האמיתית שלך?"‬
‫עניתי שהמשימה שלי היא לשרת את המדינה‬
‫ולדאוג לשלומו של האב הקדוש.‬
‫למעשה, לפי גרסתו של תומאש טורובסקי,‬
‫היה חשוב לגוש הסובייטי‬
‫לוודא שאם יקרה משהו לאפיפיור,‬
‫האשמה לא תיפול עליהם.‬
‫- ספטמבר 1981, כלא אסקולי פיצ'נו, איטליה -‬
‫חודשיים לאחר תחילת ריצוי גזר הדין,‬
‫אלי אג'ה מבקש לחשוף גילויים חדשים.‬
‫עבדתי שנים רבות על התיק הזה.‬
‫למרות… כל האכזבות,‬
‫מעולם לא איבדתי את ההתלהבות שלי.‬
‫הייתי עדיין ממשיך גם היום.‬
‫מההתחלה, אלי אג'ה רק שיחק דמות,‬
‫כמעט באופן קבוע.‬
‫הוא חשב שהוא מוביל אותנו יד ביד,‬
‫הוביל אותנו למקום מסוים ואז הרחיק אותנו.‬
‫באותו זמן, קצה החוט לבולגריה הופיע במהירות‬
‫ומקורו היה בהצהרות של אלי אג'ה בעצמו.‬
‫- האיתור הבולגרי -‬
‫תענה להצהרה…‬
‫אני מאשר את כל מה שאמרתי.‬
‫רצח האפיפיור היה מבוקש על ידי‬
‫השירות החשאי הבולגרי, ואנחנו, הטורקים,‬
‫פעלנו על פי הזמנת השירות החשאי הבולגרי.‬
‫אלי אג'ה הוא אדם‬
‫שיש לו אינסטינקט חייתי,‬
‫בכך שהוא מוצא דרך לצאת ממצבים‬
‫ולהבין איך לנהל משא ומתן,‬
‫להגיד מה שרוצים לשמוע‬
‫כדי לקבל את מה שהוא רוצה בתמורה.‬
‫הוא נחוש מאוד.‬
‫אלי אג'ה מקבל ביקור מהשירות החשאי,‬
‫אבל גם מאיש עסקים שמלווה על ידי אמריקאי.‬
‫אג'ה בעצמו אומר שהוא לא יודע מי זה היה.‬
‫אבל ברור שהם גורמים לו להבין שהם יתנו לו‬
‫את האמצעים הדרושים כדי להפליל את הבולגרים.‬
‫בנוגע לקצה החוט הבולגרי,‬
‫אנחנו יודעים שזה היה‬ ‫פרויקט שה-CIA היה מעורב בו.‬
‫אני מאמין שאפילו הפנטגון‬ ‫והבית הלבן היו מעורבים,‬
‫כי הנשיא רייגן דרש לכאורה ממפקדי ה-CIA‬
‫למצוא ראיות לכך‬ ‫שהקרמלין הורה לתקוף את האפיפיור.‬
‫היינו בשיא המלחמה הקרה.‬
‫רונלד רייגן בדיוק נכנס לתפקיד.‬
‫זו הייתה הזדמנות לחזק את העימות‬
‫בין שני הגושים, והדוקטרינה,‬
‫כשפרשת הקשר הבולגרי מתפרצת,‬
‫הופכת לדאגה מספר אחת של ארה"ב,‬
‫שבהתבסס על זה מכריזה‬ ‫מלחמה עם האימפריה המרושעת.‬
‫למעשה, המתקפה על יוחנן פאולוס השני‬
‫הניעה את דוקטרינת האימפריה המרושעת,‬
‫שהנחתה את האסטרטגיה‬ ‫ואת היחסים בין שני הגושים‬
‫לאורך העשור של שנות ה-80.‬
‫אני מעדיף לראות‬ ‫את בנותיי הקטנות מתות עכשיו,‬
‫כשהן עדיין מאמינות באלוהים,‬
‫מאשר שהן תגדלנה תחת קומוניזם‬
‫ויום אחד תמותנה‬ ‫כשאינן מאמינות עוד באלוהים.‬
‫ל-CIA היה מנהל חדש,‬ ‫ויליאם קייסי, אידאולוג ימני קיצוני…‬
‫- מלווין גודמן‬ ‫CIA -‬
‫שרצה בדיקה מיוחדת על…‬
‫- ויליאם קייסי‬ ‫מנהל ה-CIA לשעבר -‬
‫העובדה שהסובייטים היו‬ ‫מעורבים במזימת ההתנקשות באפיפיור.‬
‫יש גם מאמרים‬
‫שמופיעים בעיתונות,‬ ‫ונכתבו על ידי קלייר סטרלינג,‬
‫שהייתה קרובה לקייסי,‬ ‫מנהל ה-CIA באותה תקופה.‬
‫הוא הוקסם מהמאמרים שלה על טרור,‬
‫אז היא חותמת על מאמר‬ ‫שמציין את הק.ג.ב ואת הרשת הבולגרית.‬
‫העובדה היא שהשירות החשאי‬ ‫הבולגרי לא יכול היה לפעול לבד.‬
‫יש לנו עדות‬ ‫של מנהל לשעבר בשירות החשאי הבולגרי.‬
‫השירותים הבולגריים הם האהובים על הק.ג.ב‬
‫למבצעים מהסוג הזה,‬ ‫כי הם כל כך נאמנים ואמינים‬
‫והם מאוישים בכל רמה‬ ‫בבעלי תפקידים סובייטים.‬
‫דבר אחד שמנהל המבצעים‬ ‫ניסה לעשות ברמה המבצעית הזו,‬
‫היה להביך את הסובייטים באמצעות האשמות‬
‫על מעורבותם במזימת האפיפיור.‬
‫אך זה היה מקרה קלסי של תוצאה לא רצויה.‬
‫ה-CIA פרסם את המידע בעיתונות האירופית,‬
‫קלייר סטרלינג קראה את העיתונות,‬
‫כתבה את זה בספרה ובמאמרים בעיתון.‬
‫זה חזר לארה"ב, שזה אחד הסיכונים האמיתיים‬
‫כשיש סוכנות מודיעין חשאית בדמוקרטיה.‬
‫זה לא אמור לעבוד כך.‬
‫היו דיבורים על קצה חוט בולגרי‬ ‫כי אזרחים בולגרים היו מעורבים‬
‫וגם הגיעו למשפט.‬
‫יש אדם אחד בפרט, סרגיי אנטונוב.‬
‫הבולגרי הזה, מנהל ב"בלטיק אייר" ברומא,‬
‫אפילו נעצר והובא למשפט.‬
‫הראשון שהופיע בכלוב פלדה מיוחד‬ ‫בבית המשפט, היה סרגיי אנטונוב,‬
‫אחד משלושה בולגרים‬ ‫שהואשמו, אבל היחיד על דוכן הנאשמים.‬
‫השניים האחרים בביתם.‬
‫שני קושרי קשר טורקים,‬
‫מוסה צ'לבי ועומר באג'י,‬ ‫עומדים גם הם למשפט.‬
‫הבעיה עם התיק נגד הבולגרים היא שהוא מסתמך‬
‫לחלוטין על המילה של אלי אג'ה.‬
‫הוא שינה את הסיפור שלו כבר כמה פעמים,‬
‫וכשהמשפט יוצא הדופן הזה מתחיל,‬
‫אף אחד לא יודע מה הוא יגיד הפעם.‬
‫ביום המתקפה על האפיפיור,‬
‫אנטונוב היה בכיכר פטרוס הקדוש עם אלי אג'ה.‬
‫למה התמונה הזאת?‬ ‫-האדם הזה הוא אנטונוב או לא?‬
‫אני חושב שזו אפשרות.‬
‫אני לא פוסל את זה.‬
‫יש רק אמת אחת.‬
‫"יש רק אמת אחת."‬
‫אני חף מפשע.‬
‫אין לי שום קשר‬
‫לכל הסיפורים האלה שאני מואשם בהם.‬
‫מעולם לא ראיתי…‬ ‫-"אני לא מכיר…"‬
‫מעולם לא פגשתי את האדם שמאשים אותי.‬
‫בשלב מסוים, החקירה חשפה‬
‫שהתמונות שצולמו לא היו של אנטונוב.‬
‫הם אמרו שזה איש מהשירות החשאי.‬
‫ואז מישהו גילה שהוא היה‬
‫תייר או צליין… הונגרי.‬
‫אז זה ביזיון מוחלט.‬
‫הקשר הבולגרי קורס לחלוטין במהלך המשפט.‬
‫באופן משונה, המשפט מסתיים‬
‫עם החלטה מוזרה של בית המשפט,‬
‫כלומר, אנטונוב ושני הנאשמים האחרים‬
‫זוכו עקב חוסר ראיות.‬
‫ההשערה שהשירות החשאי הבולגרי‬
‫ומכך משתמע, הק.ג.ב הסובייטי,‬
‫יכול היה לעמוד מאחורי ניסיון ההתנקשות,‬
‫נחלשה יותר ויותר במהלך החקירות שלנו.‬
‫אחרי שנתיים וחצי של חקירה, השופטים הבינו‬
‫שהוא שיקר לא פחות מ-103 פעמים.‬
‫- תאוריית הוותיקן -‬
‫יש תמונה מה-10 במאי, שמציגה‬
‫את אלי אג'ה בקהילה ברומא,‬ ‫במהלך מיסה בהובלתו של יוחנן פאולוס השני.‬
‫זה שלושה ימים‬
‫לפני ניסיון הרצח של יוחנן פאולוס השני.‬
‫והנה אלי אג'ה, במרחק כמה צעדים מהאפיפיור.‬
‫כדי לגלות אם אג'ה נכח‬
‫באחד מטקסי הוותיקן,‬
‫עשינו מאמצים רבים כדי לחקור.‬
‫עברנו על כל התמונות שהמשטרה שלנו צילמה,‬
‫כדי לראות אם אג'ה‬ ‫הופיע באחד האירועים שנערכו בוותיקן.‬
‫ומצאנו משהו.‬
‫זיהינו את אג'ה בתמונה אחת‬ ‫קרוב לכנסיית סן תומאס אקווינס,‬
‫בפאתי רומא, כשהאפיפיור הגיע לביקור.‬
‫ביקשתי גם מהצלם של האפיפיור,‬
‫מי שצילם את התמונה,‬
‫לבדוק שוב ולומר לי את מי הוא רואה בתמונה.‬
‫ולא היה לו ספק. האיש הזה הוא אלי אג'ה.‬
‫אבל למה הוא היה שם? מי הכניס אותו?‬
‫זה בלתי אפשרי, כי ירדתי בתחנת טרמיני.‬
‫- רומא טרמיני -‬
‫הגעתי בתשע או עשר בבוקר ביום ראשון,‬
‫עם מזוודה ביד.‬
‫הלכתי לאכסניית איסה בסביבות הצהריים,‬
‫אז לא היה זמן ללכת לכנסיית סן תומאס.‬
‫התמונה הזאת? רואים שזה לא אני.‬
‫מה שנקרא "קצה החוט של הוותיקן",‬
‫שלפיו בכירים בהיררכיית הוותיקן‬
‫רצו בחיסולו של יוחנן פאולוס השני.‬
‫אני מאמין שיוחנן פאולוס השני‬ ‫גם רכש לו אויבים בתוך הוותיקן‬
‫כי הוא החליט לתמוך,‬ ‫גם ברמה המחתרתית, ב"סולידריות".‬
‫למה דיברו על קצה החוט של הוותיקן?‬
‫אולי בגלל שהיה ידוע‬ ‫שיש מחלוקת במדיניות המזרח,‬
‫על איך להתייחס לברית המועצות.‬
‫היו אויבים רבים.‬
‫אני מאמינה שזה קשור ל…‬
‫לקריסת בנק הוותיקן, למיליארדים שנעלמו.‬
‫יש שערורייה פיננסית‬ ‫גדולה מאוד שקשורה לבנק הוותיקן.‬
‫הבנו שהוא למעשה שימש להלבנת ולהעברת כספים.‬
‫מאמינים שהמאפיה השתמשה‬ ‫בו כדי להלבין כספים רבים.‬
‫ולבסוף, תהינו לגבי הכסף של הוותיקן,‬
‫מי מנהל אותו ואיך?‬
‫וזה הפריע להרבה אנשים‬
‫שיוחנן פאולוס השני החליט‬ ‫לפעול בצורה מעוררת מחלוקת.‬
‫הוא היה חייב לעשות את זה‬ ‫בגלל השערורייה של בנק הוותיקן.‬
‫מערכת המשפט בדקה את זה.‬
‫זה הפך לשערורייה בינלאומית,‬ ‫והוא היה חייב לעשות משהו.‬
‫למצוא אנשים משוגעים מספיק‬
‫שירצו להרוג את האפיפיור,‬ ‫זה קשור לכסף של הוותיקן.‬
‫הוותיקן אומר שהם מעולם לא היו מעורבים‬
‫בעסקאות עם בנק אמברוסיאנו,‬
‫שהם רק משלמים 170 מיליון ליש"ט בתום לב.‬
‫בנקאי אחד ברומא הבוקר‬ ‫תיאר זאת כ"תמימות יקרה".‬
‫אם המאפיה הייתה מאחורי זה,‬
‫אז מיליארד או 1.5 מיליארד‬
‫נעלמו מהחשבון של‬ ‫בנק אמברוסיאנו במהלך פשיטת הרגל.‬
‫אני מאמין שיוחנן פאולוס השני לא היה מודע‬
‫למעורבות של בנק אמברוסיאנו,‬ ‫למעורבות המאפיה ולכסף המולבן‬
‫שנשלח גם לפולין.‬
‫העסקה הסודית הושגה‬
‫מאחורי הדלתיים הסגורות של בנק הוותיקן.‬
‫זה היה הסכם ג'נטלמני,‬ ‫בלי שום דבר כתוב, ללא אמנה,‬
‫רק העברת כספים בתמורה לערבויות מסוימות.‬
‫זה היה סוג של מקלט מס.‬
‫הוותיקן שימש להעלמת מס,‬ ‫אבל גם להלבנת כספים,‬
‫אם על ידי המאפיה או על ידי אחרים.‬
‫וזה היה מאוד פרקטי.‬
‫אז התאוריה שלי היא‬ ‫שלא הייתה כוונה להיפטר מהאפיפיור,‬
‫אלא רק להפחיד אותו.‬
‫המתקפה הייתה האזהרה האחרונה,‬
‫כי אם מישהו היה רוצה להרוג את האפיפיור,‬
‫מספיק אם היה משתמש בקליעים עם כספית.‬
‫ואז רק פציעה, גם אם היא לא היה מסוכנת,‬
‫הייתה קטלנית.‬
‫אי אפשר לנהל משא ומתן עם אדם מת,‬
‫אבל אפשר עם אדם מפוחד.‬
‫כן, בהחלט.‬
‫היו מיקרופונים שהוצבו‬ ‫במשרדים שונים בוותיקן.‬
‫הקרדינל אגוסטינו קאסארולי‬ ‫היה מזכיר המדינה.‬
‫במסמך של השירותים החשאיים האיטלקיים אושר‬
‫שנמצאו מכשירי ציתות בדירה שלו.‬
‫עקבו אחריו.‬
‫נמצאו מכשירי ציתות, מיקרופונים.‬
‫האזינו לחדרים האלה.‬
‫ואפילו חמור מכך,‬
‫האזינו גם ליוחנן פאולוס השני.‬
‫היה ברור שהיו מיקרופונים גם בדירה שלו.‬
‫איזה מידע אפשר היה‬ ‫להשיג עם מכשירי הציתות האלה,‬
‫אולי בשילוב עם מידע אחר‬ ‫על ההרגלים היומיומיים שלו‬
‫ואולי גם על מצבו הבריאותי?‬
‫זה יכול להיות מישהו נגד האפיפיור.‬
‫ההוא או אחר שהם רוצים לחסל גם כן,‬
‫לא רק האפיפיור רצינגר,‬ ‫אלא גם האפיפיור פרנציסקוס, בתוך הוותיקן.‬
‫כשעקבנו אחר "הרמזים הפנימיים"‬
‫נתקלנו בכמה מכשולים,‬
‫בין השאר כי מענה על הרבה מהשאלות שלנו‬
‫היה פוגע בריבונות הוותיקן.‬
‫יש פרטים קטנים שמרמזים‬
‫שאולי היה משהו, אולי לא פקודה‬
‫אלא הסכם שבשתיקה בתוך כוח אפל כלשהו,‬
‫שרצה שהאפיפיור יחוסל.‬
‫במקרה שלי, לא היה כלום.‬
‫לא הייתה קנוניה.‬
‫- תאוריית הקליע השלישי -‬
‫כמה קליעים נורו באותו יום?‬
‫עלו כמה תחקירים בנושא של‬
‫כמות היריות שנורו על ידי אלי אג'ה.‬
‫הוא תמיד טען שהוא ירה פעמיים,‬
‫וכשהוא עמד לירות‬ ‫בפעם השלישית, שהייתה אמורה להיות הקטלנית,‬
‫היה לו מעצור באקדח.‬
‫אבל היו עדים אחרים‬
‫שאמרו שהם שמעו‬ ‫יותר יריות, לפחות עוד ירייה אחת.‬
‫במהלך החקירה של‬ ‫המתקפה על יוחנן פאולוס השני,‬
‫השופטים, שהשתדלו מאוד,‬
‫רצו לדעת אם היה עוד יורה.‬
‫ולכן הם היו צריכים למצוא‬
‫את הקליע השלישי לכאורה, שנורה במהלך המתקפה‬
‫וננעץ בדלת הפופמוביל.‬
‫היה צלם, אדם שהיה בכיכר פטרוס הקדוש,‬
‫שצילם את האפיפיור.‬
‫מסתבר שבאחת התמונות שלו‬ ‫הוא הצליח לתפוס גבר,‬
‫אוראל צ'ליק, טורקי נוסף,‬ ‫חבר בזאבים האפורים,‬
‫שבורח מכיכר פטרוס הקדוש.‬
‫הוא מצולם מאחור, מחזיק אקדח,‬
‫אולי הוא זה שירה את הירייה השלישית,‬
‫בהתחשב בכך שהיה מעצור באקדח של אלי אג'ה.‬
‫אתה חייב להסביר, אג'ה.‬
‫הגדלתי את התמונה.‬
‫אתה בטוח שזה אוראל צ'ליק?‬
‫כן, בהחלט.‬
‫אתה מזהה את האדם בתמונה?‬
‫כן, זה אוראל צ'ליק.‬ ‫אני אומר את זה כבר שלוש שנים.‬
‫אני כבר שלוש שנים אומר שזה אוראל צ'ליק.‬
‫זה לא אדם אחר.‬
‫בנושא הזה, בתקופה שבה הוא שיתף פעולה,‬
‫אג'ה היה מדויק מאוד.‬
‫- אילריו מרטלה -‬
‫הוא הצהיר‬
‫שהיו שני יורים‬
‫שתכננו את המתקפה על האפיפיור,‬
‫הוא עצמו ואוראל צ'ליק.‬
‫כשהאפיפיור התחיל את סיורו בכיכר,‬
‫הוא ואוראל צ'ליק‬
‫נעמדו כל אחד בצד אחד של המעבר.‬
‫הם הביטו זה בזה.‬
‫אבל אתה רואה את התמונה הזאת,‬
‫זה… שנראה שהוא בורח עם אקדח בידו,‬
‫הוא שוטר איטלקי בבגדים אזרחיים.‬
‫הנה. זו הפעם הראשונה שאני חושף את זה,‬
‫כי לא הייתה הזדמנות לחשוף את זה.‬
‫זה שוטר בבגדים אזרחיים שברח‬
‫באותו יום לוותיקן.‬
‫מי יודע מאיזו סיבה או בגלל איזה תפקיד?‬
‫- מקור: מצלמה נסתרת -‬
‫תקשיבו לי טוב.‬
‫תשכחו מכל מה ששמעתם לפני קצה החוט הבולגרי.‬
‫כשהאפיפיור מגיע מול הקהל,‬
‫החמושים יורים בו בשני אקדחים.‬
‫שני אנשים נוספים היו שם עם אג'ה.‬
‫אז היה חשוב מאוד לבחון את הקליע הזה.‬
‫זה היה מוצג שיוכיח שהייתה ירייה נוספת,‬
‫שייתכן שהירייה הזו הגיעה מבראונינג אחר,‬
‫ומשם, נוכל להשלים את תרחיש ההתקפה,‬
‫כדי להוכיח שהיו‬ ‫שותפים לפשע ושהייתה קנוניה,‬
‫ואז לחקור את שאלת נותני החסות.‬
‫הנה אקדח חצי אוטומטי עם מחסנית, שנמצא‬
‫בזירת הפשע בכיכר, וקליע.‬
‫אלה שני המרכיבים שמהווים מחסנית חיה.‬
‫הראינו שהיו אקדח ומחסנית דומים‬
‫ששימשו בניסיון ההתנקשות באפיפיור.‬
‫דבר אחד היה בולט.‬
‫לכדור הזה יש תרמיל.‬
‫הוא לא עשוי מעופרת בלבד.‬
‫הוא לא הורג, הוא רק פוצע.‬
‫לפיכך, האקדח שהשתמשו בו‬ ‫לא נועד להרוג את האפיפיור,‬
‫אלא רק לפגוע בו.‬
‫בזמנו,‬
‫כשהחלטנו שתאוריית שלושת הקליעים‬ ‫מתקבלת על הדעת,‬
‫משתפי הפעולה שלי ואני‬ ‫התחלנו לחפש את הקליע השלישי.‬
‫ואתם יודעים איפה מצאנו אותו?‬
‫בכתר של "גבירתנו מפאטימה".‬
‫בסוף השבוע, האפיפיור פרנציסקוס‬ ‫נוסע לפאטימה שבפורטוגל‬
‫כדי לחגוג 100 שנה להתגלות מסתורית‬
‫שנגלתה שם לשלושה ילדים.‬
‫ההתגלות סיפרה לילדים‬ ‫ב-1917 על שתי מלחמות העולם,‬
‫על נפילת רוסיה הקומוניסטית, וסוד שלישי,‬
‫שהתגלה לאחרונה‬
‫כניסיון ההתנקשות באפיפיור‬ ‫יוחנן פאולוס השני.‬
‫- הנבואה -‬
‫אני מאמין שאלי אג'ה הוא אדם חכם במיוחד.‬
‫הוא לא טיפש.‬
‫אני מאמין שאלי אג'ה‬ ‫החל לשנות את הסיפור שלו‬
‫ולתת גרסאות רבות ושונות כדי להציל את חייו.‬
‫ומאותו רגע, הוא החל לשנות גרסאות‬
‫ולתת חזיונות הזויים של מה שקרה,‬
‫כשהוא מחבר הכול לסוד השלישי של פאטימה‬
‫ומכריז שהוא ישו המשיח בכדור הארץ.‬
‫אני אחייה אנשים שהוכרזו מדעית כמתים,‬
‫כל עוד הוותיקן אומר את האמת‬
‫ושאני ישו המשיח.‬
‫אני אחייה אותו.‬
‫תגידו לרונלד רייגן.‬
‫- קובה דה איריה פאטימה, פורטוגל -‬
‫הקליע הזה, שפגע‬ ‫ביוחנן פאולוס השני ופצע אותו בבטן‬
‫ואשר נמצא בתוך הפופמוביל, הקמפניולה,‬
‫האפיפיור בעצמו החליט לשים אותו בכתר‬
‫של פסל גבירתנו מפאטימה, כי הוא תמיד טען‬
‫שהוא ניצל בנס על ידי גבירתנו מפאטימה.‬
‫לכן ניתוח בליסטי‬ ‫של הקליע הזה מעולם לא אושר,‬
‫למרות שיכולנו לגלות דרכו את האמת.‬
‫אם היינו מוצאים את הקליע הזה,‬ ‫היינו יכולים לנתח אותו,‬
‫להוכיח שהוא לא נורה‬ ‫על ידי הבראונינג של אלי אג'ה.‬
‫כבר ידענו שמהבראונינג הזה נורו שתי יריות.‬
‫לו רק יכולתי לנתח אותו.‬
‫אבל ליוחנן פאולוס השני,‬
‫זו דרך סמלית לומר לאלה שארגנו את המתקפה,‬
‫"אני יודע, אני סולח לכם,‬ ‫ואני סוגר את העניין לנצח.‬
‫"אנחנו לא מדברים על זה יותר."‬
‫אין שום קליע שלישי.‬
‫הוא לא קיים.‬
‫צריך לראות את התמונות‬
‫שבידי המשטרה המדעית של רומא.‬
‫אני מאמין שאלי אג'ה‬ ‫לא באמת יודע מי הורה על הרצח,‬
‫על ניסיון הרצח של יוחנן פאולוס השני.‬
‫אני מאמין שהוא קיבל פקודות,‬
‫הוא קיבל כסף‬ ‫כדי לבצע את עבודתו כרוצח מקצועי.‬
‫המתקפה על יוחנן פאולוס השני‬ ‫היא בהחלט סיפור‬
‫שהעניק השראה לכותבים‬ ‫רבים ביותר, ולכתיבה של כתבות רבות,‬
‫עם הכי הרבה גרסאות.‬
‫אולי נדע בעוד 50 שנה.‬
‫אולי בעוד 100 שנה יתגלה שבמציאות‬
‫הקרדינל או בכיר אחר בכנסייה‬ ‫היה איש שירות חשאי נורא‬
‫שהייתה לו המשימה לחסל את האפיפיור.‬
‫- 27 בדצמבר, 1983 -‬
‫זה אירוע מדהים.‬
‫יש אדם שסובל,‬
‫ואז הוא בא לבקר אותך.‬
‫כי בכל ההיסטוריה של העולם, יש נקמה.‬
‫אז הוא בא לפגוש אותי.‬
‫ובאופן טבעי,‬
‫לא ציפיתי לזה.‬
‫ואז מנהל הכלא‬ ‫אמר שהאפיפיור רוצה לבקר אותי.‬
‫אמרתי שאשמח מאוד.‬
‫אז האפיפיור הגיע, באופן מדהים,‬
‫כאילו הוא בא לפגוש חבר או שכן.‬
‫הוא אמר, "בוקר טוב, אלי."‬
‫כמובן…‬
‫קיבלתי אותו כחבר, יותר כמו אח.‬
‫ואז…‬
‫שאלתי אם הוא סלח לי.‬
‫הוא ענה, "כן, מייד ברדיו של הוותיקן."‬
‫ואז שאלתי, "אתה מתפלל למעני?"‬
‫הוא ענה, "כן, בכל יום."‬
‫זה היה מדהים.‬
‫האפיפיור באמת התפלל למעני בכל יום?‬
‫אתה מרגיש משוחרר.‬
‫אושר גדול, שלווה גדולה.‬
‫בשבילי זה היה רגע היסטורי,‬
‫רגע בלתי נשכח בחיי.‬
‫המחילה של האפיפיור הייתה כמו נס.‬
‫לדעתי, זה יישאר‬ ‫בגדר תעלומה, כי אני לא חושב‬
‫שאי פעם יהיה אפשר למצוא את האקדח המעשן,‬
‫שיגלה מי ארגן את המתקפה על האפיפיור.‬
‫לא הצלחנו להגיע לפסק דין.‬
‫אנחנו עדיין לא מסוגלים‬ ‫לתת את המילה האחרונה.‬
‫עם הזמן, אני מאמין שהאמת תצא לאור.‬
‫אבל לאמת ההיסטורית ייקח הרבה זמן.‬
‫אג'ה ריצה 19 שנים בכלא איטלקי על הירי.‬
‫הוא שוחרר בשנת 2000‬ ‫ואז ריצה עשר שנים נוספות‬
‫בטורקיה, על רצח של עורך בעיתון.‬
‫עכשיו, יותר מ-30 שנה מאוחר יותר,‬
‫מעשה המחילה הזה החזיר אותו לוותיקן‬
‫לחלוק כבוד בקבר הקדוש של האפיפיור.‬
‫היום באתי הנה בגלל שה-27 בדצמבר‬
‫הוא יום השנה לפגישתי עם האפיפיור ב-1983.‬
‫אני שמח להיות כאן בכיכר פטרוס הקדוש,‬
‫המקום שבו התרחש הנס, והבית של הנצרות.‬
‫הלכתי לשם לבקר אותו,‬
‫וברגע שהייתי מול קבר האפיפיור, אמרתי‬
‫"האח קרול וויטילה,‬
‫"באתי לכבד את זכרך.‬
‫"לכן אני כאן."‬
‫אנרגיה, אפשר לומר, משהו על-אנושי, על-טבעי‬
‫אמר, "היית חייב לעשות את זה."‬
‫בכך הוא מתכוון שזה היה חייב לקרות.‬
‫- סיפורי ריגול -‬
‫תרגום כתוביות: אביטל וינברגר‬